Odluka o proglašenju prirodne nepogode izazvane sušom na području Općine Gornji Bogićevci

Dana 08. listopada 2025. godine Župan Brodsko – posavske županije donio je Odluku o proglašenju prirodne nepogode izazvane sušom na poljoprivrednim usjevima proljetne sjetve 2025. godine, postrnim usjevima, djetelinsko – travnim smjesama, ribnjačarskim površinama i višegodišnjim nasadima na području općina Bebrina, Brodski Stupnik, Cernik, Davor, Donji Andrijevci, Dragalić, Garčin, Gornji Bogićevci, Gundinci, Nova Kapela, Okučani, Oprisavci, Oriovac, Podcrkavlje, Rešetari, Sibinj, Sikirevci, Slavonski Šamac, Stara Gradiška, Staro Petrovo Selo, Velika Kopanica, Vrbje, Vrpolje i gradova: Slavonski Brod i Nova Gradiška, (KLASA: 320-01/25-11/35, URBROJ: 2178-04-02/02-25-1).

U skladu sa Zakonom o ublažavanju i uklanjanju posljedica šteta od prirodnih nepogoda („Narodne novine“ broj 16/2019) pozivaju se oštećenici na čijoj je imovini s područja Općine Gornji Bogićevci nastala šteta od prirodne nepogode – suše da podnesu prijavu štete Općini Gornji Bogićevci pisanom obliku na propisanom obrascu ( Obrazac PN ).

Obrazac prijave štete od prirodne nepogode ( Obrazac PN ) s izjavom da imovina za koju oštećenik prijavljuje štetu od prirodne nepogode osigurana po osnovi proglašene prirodne nepogode i davanju suglasnosti za obradu osobnih podataka privolom može se preuzeti na web stranici Općine Gornji Bogićevci ili u prostorijama Općine Gornji Bogićevci.

Prijave se zaprimaju u roku od **8 (osam) dana** od dana donošenja Odluke o proglašenju prirodne nepogode bez obzira na način dostave odnosno do **16.10.2025. godine**.

Prijave se podnose na propisanom obrascu putem pošte na adresu Općina Gornji Bogićevci, Trg hrvatskih branitelja 1, 35429 Gornji Bogićevci ili osobno u prostorijama Općine Gornji Bogićevci svakim radnim danom.

Uz obrazac prijave, izjavu i privolu podnose se i slijedeći dokumenti:

* preslika osobne iskaznice
* dokaz o prijavi potpore za 2025. godinu APPRR-U – kopija lista A i B Zahtjeva za potporu
* IBAN žiro ili tekućeg računa (dostaviti i presliku kartice)

Informacije u svezi s prijavom štete mogu se dobiti u Općini Gornji Bogićevci, radnim danom na kontakt telefon: 035/375-056